CELEX: 32022R0788
Language: hr
Date: 2022-05-16 00:00:00
Title: Provedbena uredba Komisije (EU) 2022/788 оd 16. svibnja 2022. o razvrstavanju određene robe u kombiniranu nomenklaturu

20.5.2022   
               
               
                  HR
               
               
                  Službeni list Europske unije
               
               
                  L 141/7
               
            
         PROVEDBENA UREDBA KOMISIJE (EU) 2022/788
         оd 16. svibnja 2022.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Odbor za carinski zakonik nije dostavio mišljenje u roku koji je odredio njegov predsjednik,
                  
               DONIJELA JE OVU UREDBU:
         
            Članak 1.
            Roba opisana u stupcu (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.
         
         
            Sastavljeno u Bruxellesu 16. svibnja 2022.
            
               
                  Za Komisiju
               
               Gerassimos THOMAS
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        Plitka tuš-kada, izrađena od smjese minerala i plastike, s vanjskom oblogom od plastike bijele boje. Proizvod po masi sadržava:
                        
                                    —
                                 
                                 
                                    65 % kalcijeva karbonata;
                                 
                              
                                    —
                                 
                                 
                                    28 % poliesterske smole;
                                 
                              
                                    —
                                 
                                 
                                    5 % silicijeva dioksida;
                                 
                              
                                    —
                                 
                                 
                                    2 % poliesterskog „gel-premaza” (vanjska površina).
                                 
                              Mineralne komponente (kalcijev karbonat i silicijev dioksid) izrađene su od komadića mramora, kvarca ili fino drobljenog granita.
                        Postupak proizvodnje započinje miješanjem mineralne komponente s plastičnim materijalom (poliesterskom smolom). Ta se smjesa zatim ulijeva u kalup obložen poliesterskim „gel-premazom”, a poliesterska se smola na kraju stvrdnjava.
                        Vidjeti sliku (*1)
                        
                     
                     
                        3922 10 00 
                     
                     
                        Razvrstavanje se temelji na općim pravilima 1., 3.(b) i 6. za tumačenje Kombinirane nomenklature i nazivima oznaka KN 3922  i 3922 10 00 .
                        Budući da plastična obloga pokriva iskoristivu površinu proizvoda, proizvod nije imitacija prirodnog kamena. Stoga se ne može smatrati proizvodom od umjetnog kamena iz tarifnog broja 6810  (vidjeti i Objašnjenja Harmoniziranog sustava za tarifni broj 6810 , treći stavak).
                        Plastični materijal najvažnija je komponenta u smislu upotrebe proizvoda. On tuš-kadi daje vlačnu čvrstoću, kemijsku otpornost i vodonepropusnost, a time i njezinu bitnu značajku. Minerali koji se nalaze u proizvodu služe kao punilo.
                        Proizvod se stoga razvrstava pod oznaku KN 3922 10 00  kao i ostale tuš-kade od plastike.
                     
                  
               L1412022HR4710120220516HR0008.0001491502NACRTPREPORUKA br. 1/2022 VIJEĆA ZA PRIDRUŽIVANJE EU – GRUZIJAоd…o programu pridruživanja EU – Gruzija za razdoblje 2021.-2027.VIJEĆE ZA PRIDRUŽIVANJE EU – GRUZIJA,uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane,budući da:(1)Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge straneSL EU L 261, 30.8.2014., str. 4., (Sporazum) potpisan je 27. lipnja 2014., a stupio je na snagu 1. srpnja 2016.(2)Na temelju članka 406. stavka 1. Sporazuma Vijeće za pridruživanje ovlašteno je donositi preporuke radi postizanja ciljeva Sporazuma.(3)Na temelju članka 420. stavka 1. Sporazuma stranke poduzimaju sve opće ili posebne mjere potrebne za ispunjavanje svojih obveza iz Sporazuma te osiguravaju postizanje ciljeva utvrđenih u Sporazumu.(4)Člankom 11. Poslovnika Vijeća za pridruživanje predviđa se mogućnost donošenja odluka i preporuka pisanim postupkom ako se stranke tako dogovore.(5)Unija i Gruzija dogovorile su učvršćivanje svojeg partnerstva postizanjem dogovora o nizu prioriteta za razdoblje 2021.-2027. (program pridruživanja EU – Gruzija za razdoblje 2021.-2027.) za zajednički rad na postizanju ciljeva političkog pridruživanja i gospodarske integracije kako je utvrđeno u Sporazumu.(6)Stranke Sporazuma postigle su dogovor o tekstu programa pridruživanja EU – Gruzija za razdoblje 2021.-2027., kojim će se poduprijeti provedba Sporazuma usmjeravanjem suradnje na zajednički utvrđene obostrane interese,DONIJELO JE OVU PREPORUKU:Članak 1.Vijeće za pridruživanje preporučuje da stranke provedu program pridruživanja EU – Gruzija za razdoblje 2021.-2027., kako je naveden u PriloguVidjeti dokument ST 8327/22 ADD 2 na https://register.consilium.europa.eu..Članak 2.Program pridruživanja EU – Gruzija za razdoblje 2021.-2027., kako je naveden u Prilogu, zamjenjuje program pridruživanja EU – Gruzija koji je donesen 20. studenoga 2017.Članak 3.Ova Preporuka počinje proizvoditi učinke od dana donošenja.Sastavljeno u Tbilisiju, [dan mjesec godina].Za Vijeće za pridruživanjePredsjednik/Predsjednica
            
               (*1)  Slika je samo informativna.